cyanic-selkie/wikianc huggingface dataset:
Cap jari
Cap tak kelihatan (Latent)
Walaupun perkataan latent bererti tersembunyi atau tak kelihatan, dalam penggunaan moden bagi sains forsenik istilah cap tak kelihatan (latent prints) bererti sebarang cara atau peluang tau kesan tidak sengaja yang ditinggalkan oleh kulit timbul pada permukaan, tanpa mengira samaada ia kelihatan atau tidak kelihatan ketika ia ditinggalkan. Teknik pemprosesan eletronik, kimia, dan fizikal membenarkan kesan cap tak kelihatan dilihat samaada akibat pengeluaran (kelenjar eccrine)semulajadi yang terdapat pada kulit timbul (yang menghasilkan peluh, tanpa minyak), atau samada kesan tersebut dalam pencemaran seperti minyak, darah, dakwat, dll.
Cap terpelihara (Patent prints)
Ini merupakan cap yang jelas pada penglihatan manusia dan disebabkan oleh pemindahan bahan asing pada jari, pada permukaan. Oleh kerana ia sudahpun dapat dilihat ia tidak perlu diperjelaskan lagi, dan dirakamkan dan bukannya diambil. Sekiranya mungkin, bahan yang terdapat cap jari itu diambil dan dikaji oleh pakar sains forsenik.
Kesan plastik
Kesan plastik merujuk kepada kesan rabung dermis dari jari atau tapak tangan (atau jari kaki/tapak kaki) yang terlekat pada bahan yang mengekalkan bentuk rabung dengan terperinci. Contoh ynag biasa didapati adalah lilin cair, bahan lembut dari keliling tinmgkap dan lapisan minyak gris tebal pada bahagian kereta. Kesan sedemikian telahpun kelihatan jelas dan tidak memerlukan peningkatan, tetapi para penyiasat tidak seharusnya melupakan potensi bahawa kesan tak kelihatan yang ditinggalkan oleh yang bersubahat mungin turut terdapat pada permukaan. Selepas gambar kesan sedemikian dirakam, cubaan harus dilakukan bagi mendapatkan kesan bukan plastik yang tertinggal oleh kelenjar peluh semulajadi jari/tapak tangan (pengeluaran kelenjar eccrine) atau pencemaran.
Mengelaskan cap jari
Terdapat tiga jenis pola asas cap jari: Gerbang, Membulat (Loop) dan Pusaran (Whorl). Terdapat juga sistem pengelassan yang lebih rumit yang memecahkan pola kepada gerbang asas atau gerbang berkhemah (tented arches). Membulah mungkin radial atau ulnar. Pusaran Whorls juga mempunyai pengelasan kumpulan kecil termasuk pusaran asas, whorls tidak sengaja ('accidental '), whorls membulat berkembar, dan whorls membulat poket tengah.
Garis masa
Tidak terdapat tarikh yang tepat bila kaedah cap jari digunakan. Bagaimanapun, rekod tarikh moden yang penting mengenai penggunaan cap jari bagi padanan positif (positive identification) adalah seperti berikut:
Kesilapan yang mungkin
Terdapat dua jenis kesilapan dalam bukti forsenik. Padanan yang silap, atau padanan salah, berlaku apabila kesan yang sepatutnya dipadankan dengan orang yang disyaki tidak berlaku. Kesilapan pengenalpasti kedua, di mana kesan jari dikatakan kepada orang lain selain sumber asal. Ini dianggap sebagai kesilapan lebih serius, sungguhpun begitu tiada cara bagi mengetahui berapa banyak kesilapan sebegini berlaku. Kesilapan lain termasuk kesilapan merakamkan dokumentasi berkait dengan jumpaan kesan pendam (latent print).
Maoisme
Pada zaman pasca-revolusi, Fahaman Mao Zedong ditakrifkan dalam perlembagaan CPC sebagai "Marxisme-Leninisme yang digunakan dalam konteks China", disintesiskan oleh Mao Zedong dan pemimpin generasi pertama Republik Rakyat China. Fahaman ini menyediakan garis panduan teori serba lengkap terawal bagi CPC yang menyentuh cara-cara meneruskan revolusi sosialis, pembentukan masyarakat sosialis, pembinaan tentera sosialis, serta menekankan pelbagai percanggahan dalam masyarakat untuk diselesaikan melalui "pembinaan sosialis". Ideologi ini kini masih wujud pada nama dalam Perlembagaan Parti Komunis; iaitu dihuraikan sebagai fahaman yang memandu pembentukan "China baru" dan konsep revolusi menentang imperialisme dan feudalisme.
Cap jari
Kesilapan yang mungkin
Sebagaimana sebarang bidang membabitkan usaha manusia, kesilapan dalam padanan cap jari boleh dan telah berlaku. Apabila kesilapan sedemikian diketahui ia sering kali menjadi tajuk berita sedunia. Salah satu kesilapan padanan cap jari yang paling terkenal dilakukan oleh Makmal FBI pada 2004. Sungguhpun Makmal FBI Laboratory mengakui satu kesilapan padanan cap jari pendam setiap sebelas tahun, kesilapan 2004 adalah kejadian yang pertama diketahui selama 84 tahun Makmal FBI beroperasi di mana kesilapan tidak disedari dan diperbetulkan sebelum ia menyebabkan orang yang tidak bersalah dipenjarakan. Berikutan dengan kesedaran kesilapan tersebut, Makmal FBI melalui penilaian dalaman dan luaran termasuk juga penyiasatan oleh Pejabat Jeneral Inspektor. Keputusan panel penilai termasuk juga OIG adalah analisa cap jari adalah boleh diharap dan kejadian yang disiasat disebabkan oleh kesilapan mereka yang menggunakannya.
Maoisme
Maoisme secara amnya meragui rangka sosialis Kesatuan Soviet di bawah Nikita Khrushchev yang disangka berbentuk revisionisme Komunis. Mengikut tradisi, kebanyakan pengikut Maoisme menganggap Joseph Stalin sebagai pemimpin sosialis sejati yang terakhir di Kesatuan Soviet, namun penilaian Maois mengenai Stalin berbagai-bagai, sama ada amat positif atau bercampur-campur.
Afriqiyah Airways
Afriqiyah Airways (الخطوط الجوية الأفريقية) ialah syarikat penerbangan yang berpangkalan di Tripoli, Libya. Syarikat ini mengendalikan perkhidmatan dosmetik di antara Tripoli dan Benghazi dan perkhidmatan berjadual antarabangsa untuk lebih 28 negara di Eropah, Afrika, Asia dan Timur Tengah. Pangkalan utama mereka adalah Lapangan Terbang Antarabangsa Tripoli. Nama Afriqiyah diambil daripada perkataan Bahasa Arab yang bermaksud Afrika. Nombor 9.9.99 pada tepi pesawat Afriqiyah merujuk kepada tarikh Pengisytiharaan Sirte yang menandakan pembentukan Kesatuan Afrika. Ideanya adalah untuk menjadikan Afriqiyah sebagai syarikat penerbangan Afrika yang berpangkalan di Tripoli.
Afriqiyah Airways merupakan ahli bagi Arab Air Carriers Organization dan International Air Transport Association.
Syaikat penerbangan ini memperoleh hasil sebanyak 120 juta dolar pada 2006.
215
215 merupakan tahun biasa yang bermula pada hari Ahad dalam kalendar Gregory.
Silat Kuntau Tekpi
Seni Silat Kuntau Tekpi ialah sejenis ilmu mempertahankan diri yang telah lama wujud di Kedah sejak kurun ke-18. Ia dipelopori oleh seorang Panglima Istana bernama Panglima Taib Bin Wan Hussin. Silat ini diajar hanya di kalangan panglima dan pengawal istana serta hulubalang bagi menentang serangan Siam dan musuh lain ketika itu.
Senjata utama silat ini dikenali sebagai tekpi iaitu besi bercabang tiga yang juga telah dikenali sebagai "Raja Segala Senjata" yang telah terbukti boleh mematikan segala senjata tajam.
Silat ini mempunyai kaedah buah-buah pukulan serta tangkapan yang kemas. Semua pergerakan dan tangkisan adalah sesuai dengan pergerakan fitrah diri manusia, tidak mengira peringkat umur, mahupun lelaki ataupun perempuan.
Silat ini menitikberatkan aspek mempertahankan diri sekiranya diserang tetapi akan menyerang sekiranya terdesak.
Pengertian
SENI adalah satu gerak rohani yang diajar kepada peringkat menengah.
SILAT adalah gerak jasmani yang mana terdiri dari menangkis dan menyerang bagi mempertahankan diri.
TEKPI adalah senjata melayu yang menjadi senjata rasmi silat ini.
Ikrar
Tidak menderhaka kepada Kedua Ibu-Bapa.
Tidak menderhaka kepada Sebarang Guru.
Tidak menderhaka kepada Saudara yang Tua.
Tidak menderhaka kepada Saudara yang Muda.
Tidak menderhaka kepada Saudara Seperguruan.
Tidak Mencaci Sebarang Seni Silat Melayu Yang Lain.
Hidrokarbon
Dalam kimia, hidrokarbon merupakan sebatian kimia yang mengandungi karbon (C) dan hidrogen (H). Ia semua mengandungi rangka tunjang karbon dan atom hidrogen melekat pada rangka tunjang tersebut. (Seringkali istilah ini digunakan sebagai ringkasan istilah alifatik hidrokarbon.)
Sebagai contoh, metana (gas paya) ialah hidrokarbon dengan satu atom karbon dan empat atom hidrogen: CH4. Etana ialah hidrokarbon (lebih khusus lagi, alkana) mengandungi dua atam karbon diikat dengan satu ikatan tunggal, setiap atom karbon terikat pada tiga atom hidrogen: C2H6. Propana mempunyai tiga atom karbon 'C' (C3H8) dan seterusnya (CnH2·n+2).
Hidrokarbon boleh dikelaskan kepada beberapa bahagian:
1- Hidrokarbon alifatik
2- Hidrokarbon alisiklik
3- Hidrokarbon aromatik
Hidrokarbon Alifatik
Hidrokarbon alifatik terdiri daripada rantaian atom karbon tanpa struktur siklik. Ia sering disebut sebagai hidrokarbon rantai terbuka atau hidrokarbon asiklik.
Contoh: Alkana (propana, butana)
Hidrokarbon Alisiklik
Hidrokarbon alisiklik atau hidrokarbon siklik terdiri daripada rantaian atom karbon dalam susunan gelang (siklik).
Contoh: Sikloaklana (siklopropana, siklobutana)
Hidrokarbon Aromatik
Hidrokarbon aromatik merupakan kumpulan khusus sebatian siklik. Ia biasanya mempunyai gelang berahli enam yang dilukis dengan ikatan tunggal dan ikatan ganda dua yang berselang-seli.
Contoh: Benzena, naftalena
Terdapat tiga jenis asas hidrokarbon:
Jumlah atom hidrogen dalam hidrokarbon boleh ditentukan, jika jumlah karbon diketahui, dengan menggunakan persamaan berikut:
Hidrokarbon cecair yang dikeluarkan dari bawah tanah dirujuk sebagai petroleum (harafiahnya "batu minyak") atau minyak mineral, sementara hidrokarbon bergas dalam tanah dikenali sebagai gas asli. Kesemuanya merupakan sumber penting bahan api dan bahan mentah sebagai stok bekalan untuk penghasilan kimia organik dan biasa terdapat di subpermukaan menggunakan peralatan geogologi petrolium.
Hidrokarbon merupakan sumber ekonomi penting kerana ia merangkumi keseluruhan sumber bahan api fosil (arang batu,petrolium, gas asli, dll.) dan bahan api bio, termasuk juga plastik, lilin, pelarut dan minyak. Dalam pencemaran bandar, komponen ini–bersama dengan NOx dan cahaya matahari–kesemuanya menyumbang kepada pembentukan ozon troposferik.
Bagh-e Shad
Bagh-e Shad merupakan sebuah kawasan yang terletak di Iran.
Oissery
ialah sebuah komun yang terletak di komun Seine-et-Marne di utara-tengah Perancis.
Pinogu, Pinogu, Bone Bolango
Pinogu merupakan sebuah desa yang terletak dalam (daerah) kecamatan Pinogu, Kabupaten Bone Bolango, Provinsi Gorontalo, Indonesia.
Poskod
Poskod yang digunakan di Pinogu adalah 96561.
Raziabad, Hamadan
Raziabad, Hamadan merupakan sebuah kawasan yang terletak di Iran.
Wanna One
Pra-debut : Produce 101 season 2
Wanna One dibentuk menerusi pertandingan Produce 101 Season 2 yang disiarkan di Mnet dari 7 April hingga 16 Jun 2017. Dari 101 peserta pelatih yang mewakili pelbagai agensi, 11 orang dipilih oleh penonton melalui undian dan diumumkan menerusi secara langsung di televisyen.
Sebelum muncul di program ini, beberapa ahli telah aktif dalam industri hiburan. Park Ji-hoon adalah seorang pelakon kanak-kanak dan telah muncul dalam Drama Korea seperti  Kimchi Cheese Smile  dan  The King and I . Dia juga pernah muncul dalam beberapa acara realiti bersama Big Bang dan SS501. Pada tahun 2012, Hwang Min-hyun memulakan debut sebagai ahli kumpulan NU'EST. Kim Jae-hwan mula muncul di Korea Got Talent Season 2 tetapi telah tersingkir semasa separuh akhir. Pada tahun 2014, Ha Sung-woon memulakan debut dalam kumpulan Hotshot.
2017: Debut dengan 1X1=1 (To Be One) dan 1-1=0 (Nothing Without You)
Wanna One menandatangani kontrak dengan YMC Entertainment (yang sebelum ini berjaya dimenangi oleh kumpulan musim pertama, I.O.I). Tidak seperti I.O.I, ahli Wanna One tidak dibenarkan menyertai aktiviti lain dengan agensi asal mereka.
Wanna One mengambil bahagian dalam konsert akhir pada 1 dan 2 Julai 2017 di Olympic Hall, Seoul untuk menandakan berakhirnya  Produce 101 Season 2 . Wanna One secara rasminya debut dalam acara bertajuk Wanna One Premier Show-Con di Gocheok Sky Dome pada 7 Ogos 2017. Mereka mengeluarkan album mini pertam mereka 1×1=1 (To Be One) pada 8 Ogos 2017, dengan single "Energetic" yang dihasilkan oleh Hui dari Pentagon dan FlowBlow, dan lirik ditulis oleh Hui dan Wooseok dari Pentagon. Dua video muzik dikeluarkan untuk debut mereka, untuk "Energetic" dan "Burn It Up".
Pada 13 November, Wanna One mengeluarkan versi semula album mini pertama mereka, 1-1=0 (Nothing Without You, dengan single utama "Beautiful". Dengan gabungan penjualan album pertama dan edisi versi semula, Wanna One menjadi kumpulan Kpop ketiga yang dapat menjual satu juta salinan dari album debut mereka. dan yang pertama sejak Seo Taiji and Boys melakukannya dengan debut mereka eponymous debut pada tahun 1992.
2018: Golden Age Begins, projek unit dan jelajah dunia
Pada bulan Februari, Wanna One memuat naik satu siri gambar teaser bertajuk 2018 Golden Age Begins. Pada 5 Mac, Wanna One mengeluarkan lagu istimewa, "I Promise You (I.P.U.)" bersama-sama dengan video muzik lagu tersebut. Telah diumumkan bahawa pra-tempah untuk album mini kedua mereka, 0+1=1 (I Promise You) telah melebihi 700,000 salinan, memecahkan rekod sebelumnya. Album tersebut dikeluarkan pada 19 Mac, bersama dengan single utama "Boomerang".
Pada bulan April, Wanna One mengumumkan bahawa ahli akan dibahagikan kepada beberapa unit dan bekerjasama dengan artis lain seperti Dynamic Duo, Zico, Nell dan Heize untuk album istimewa mereka yang akan datang. Album itu kemudiannya didedahkan dan diberi nama 1÷x=1 (Undivided), yang dikeluarkan pada 4 Jun bersama dengan single utama "Light".
Kumpulan ini juga mengumumkan jelajah dunia pertama mereka, bertajuk "One: The World", yang bermula pada 1 Jun dan akan mengunjungi 13 bandar-bandar yang berbeza di seluruh dunia.
Lapangan Terbang Dahra
Lapangan Terbang Dahra adalah sebuah lapangan terbang yang terletak di bandar Dahra, Libya.
Ōi, Fukui
Ōi, Fukui merupakan sebuah pekan yang terletak di wilayah Fukui negara Jepun.
Wanna One
2018: Golden Age Begins, projek unit dan jelajah dunia
Kontrak Wanna One dengan YMC Entertainment berakhir pada 31 Mei. Bermula dari 1 Jun, Wanna One akan diuruskan oleh Swing Entertainment, sebuah agensi baru yang ditubuhkan khusus untuk mereka. Susunan baru ini akan terus mengekalkan perkongsian dengan YMC.
Nangis
ialah sebuah komun yang terletak di komun Seine-et-Marne di utara-tengah Perancis.
Sekolah Menengah Pertama Negeri 192 Jakarta
Sekolah Menengah Pertama Negeri 192 Jakarta atau nama ringkasnya SMPN 192 Jakarta, merupakan sebuah Sekolah Menengah Pertama Negeri Negeri yang terletak di Jl. Kramat Iv No. 100 Lubang Buaya, Jakarta Timur, Indonesia.
Bahasa Gujarat
(ગુજરાતી Gujǎrātī) merupakan sebuah bahasa Indo-Arya yang merupakan bahasa tempatan Gujarat di India. Terdapat kira-kira 46 juta orang penutur di dunia, menjadi bahasa yang ke-26 terbanyak dituturkan di dunia. Bersama dengan Bahasa Romani dan Bahasa Sindh, merupakan bahasa yang paling barat di kalangan bahasa-bahasa Indo-Aryan. merupakan bahasa pertama bagi Mohandas K. Gandhi, "bapa kemerdekaan India", Mohammed Ali Jinnah, "bapa kemerdekaan Pakistan", dan Sardar Vallabhbhai Patel, "orang besi India".
Sekolah Menengah Pertama Negeri 192 Jakarta
Sekolah Menengah Pertama Negeri 192 Jakarta memiliki kod NPSN 20103610 dan kod NSS 201016404190. Pada 2010, SMPN 192 Jakarta memiliki 12 pelajar lelaki dan 2 pelajar perempuan, menjadikan jumlah keseluruhan murid seramai 14 orang. 2010
Bantul, Bantul
Bantul merupakan sebuah kecamatan di Kabupaten Bantul, Provinsi Daerah Istimewa Yogyakarta, Indonesia.
Wanna One
2019: Konsert akhir dan dibubarkan
Pada 18 Disember 2018, Swing Entertainment mengeluarkan kenyataan rasmi bahawa kontrak kumpulan ini akan berakhir pada tarikh asalnya yang dirancang pada 31 Disember 2018. Swing juga menyatakan bahawa semua agensi telah mencapai persetujuan yang akan membolehkan ahli-ahli untuk menghadiri pertunjukan dan majlis penyampaian akhir sepanjang bulan Januari 2019. Kumpulan ini akan mengadakan aktiviti dengan konsert akhir (bertajuk Therefore 2019)''. '' Konsert ini diadakan di Gocheok Sky Dome di Seoul, di mana tempat Kumpulan ini mengadakan showcase debut mereka.
2021–2022: Perjumpaan semula
Pada 15 November 2021, telah disahkan bahawa kumpulan itu (kecuali Lai Kuan-lin) akan membuat persembahan di pentas perjumpaan semula di Mnet Asian Music Awards 2021 pada 11 Disember 2021. Dilaporkan juga bahawa CJ E&M, bersama dengan agensi semasa ahli, sedang berbincang untuk kumpulan ini mengadakan konsert dan album pada masa hadapan. Walau bagaimanapun, Pledis Entertainment mengumumkan bahawa Min-hyun hanya membuat persembahan bersama kumpulan ini pada pentas perjumpaan Mnet Asian Music Awards 2021 dan akan kembali ke NU'EST dan projek solonya selepas itu. Ong Seong-wu juga hanya dijadualkan untuk membuat persembahan di pentas perjumpaan semula dan tidak akan menyertai aktiviti berikutnya, memetik penggambaran berturut-turut bagi drama bersirinya yang sedang berjalan dan dua buah filem yang dia disahkan akan membintanginya. Kumpulan ini mempersembahkan "Energetic", "Burn It Up" dan lagu baharu "Beautiful (Part 3) telah dikeluarkan pada 27 Januari 2022, sebagai tajuk album B-Side. Swing Entertainment turut melancarkan saluran YouTube kumpulan untuk tujuan arkib.
Selepas Pembubaran
Beberapa ahli Wanna One meneruskan aktiviti untuk agensi masing-masing:
Bahasa Gujarat
Loghat
Loghat piawai yang diterima ialah penuturan dari kawasan Baroda ke Ahmedabad dan utara. Ethnologue menyenaraikan loghat-loghat berikut dan subdivisinya.
Bahasa yang berkaitan rapat
Bahasa Kutchi, juga dikenali sebagai Bahasa Khojki, sering dirujuk sebagai satu loghat Gujarati, namun kebanyakan ahli bahasa menganggapnya lebih rapat dengan Bahasa Sindhi.
Lapangan Terbang Dahra
Lapangan Terbang Dahra terletak pada kedudukan Latitud N29* 28.3540', Longitud E17* 56.0962' pada ketinggian 320.04 meter dari aras laut..
Bahasa Gujarat
Sistem tulisan
Mirip dengan sistem tulisan Nāgarī yang lain, tulisan Gujarati adalah sejenis abugida. Tulisan ini digunakan untuk menulis Gujarati dan Bahasa Kutchi. Tulisan ini merupakan sejenis variasi tulisan Devanāgarī script dengan kehilangan garisan lurus di atas setiap huruf dan sedikit perubahan yang lain.
Gujarati dengan bahasa-bahasa yang berkait rapat boleh ditulis dalam abjad Arab atau tulisan Parsi. Ini dilakukan secara turun temurun di daerah Kutch di Gujarat.
Villeneuve-sur-Verberie
Villeneuve-sur-Verberie ialah sebuah komun di jabatan Oise di utara Perancis, wilayah Picardy.
Sejarah Itali
Negara Itali yang disatukan pada tahun 1861, banyak menyumbang kepada perkembangan kebudayaan dan sosial di seluruh rantau Mediterranean. Banyak sekali budaya dan tamadun yang wujud sejak zaman prasejarah.
Selepas wilayah ini dikuasai oleh Republik dan Empayar Rom selama berabad-abad lamanya, bangkitnya sebuah bangsa Itali yang membawakan kita sumbangan yang tidak terbilang. Antara sumbangan ini membolehkan perkembangan falsafah, sains dan kesenian Eropah sewaktu Zaman Pertengahan dan Pembaharuan (Renaissance). Setelah didominasi oleh negara kota sepanjang zaman Pertengahan dan Pembaharuan, the semenanjung Itali turut mengalami penguasaan asing. Sesetengah kawasan di Itali diilhakkan dengan empayar-empayar Sepanyol, Austria dan Napoleon, manakala Vatikan tetap menguasai bahagian tengahnya, sebelum seluruh semenanjung akhirnya dibebaskan lalu disatukan dalam banyak pergelutan pada abad ke-19 dan ke-20.
Pada lewat abad ke-19 dan awal abad ke-20, iaitu zaman Negara Beraja Itali, negara ini membina sebuah empayar jajahan yang meliputi sesetengah kawasan di Afrika serta negeri-negeri di sepanjang Laut Mediterranean. Itali mengalami kerugian besar dalam Perang Dunia Pertama tetapi akhirnya berada di pihak pemenang. Puak Fasis pimpinan Benito Mussolini mengambil alih tampuk pemerintahan dan menubuhkan pemerintahan diktator yang autoritarian pada tahun 1922-43. Itali merupakan sekutu rendah Jerman Nazi dan Jepun pada Perang Dunia Kedua. Selepas kawasan selatan dibebaskan pada tahun 1943, pejuang Fasis terus berjuang hingga menyerah kalah pada tahun 1945 sebagai "Republik Salò". Itali merupakan medan tempur yang sengit sekali ketika itu.
Pada tahun 1946, ekoran pungutan suara, pemerintahan beraja di Itali dibubarkan, dan pada 2 Jun 1946 lahirnya Republik Itali. Pada 1950-an dan 1960-an, Itali menikmati pemodenan pesat dan pembangunan ekonomi yang wujud selepas tinggalan malapetaka Perang Dunia Kedua. Sejak itu, Itali telah menjadi salah sebuah negara pengasas Komuniti Ekonomi Eropah (kini Kesatuan Eropah), di samping menganggotai PBB, NATO, UNESCO, G7 (kemudian menjadi G8), G20, dan OECD.
Prasejarah dan Rom Purba
thumb|Bangunan [[Colosseum di Rom, ca. 70 – 80 M.]]
Kerja-kerja ekskavasi di seluruh Itali membuktikan kehadiran manusia moden yang begitu lama sejak zaman Paleolitik, sekitar 200,000 tahun dahulu. Dari segi kebudayaan dan linguistik, asal-usul sejarah Itali boleh dijejaki seawal-awal abad ke-9 SM, apabila kisah-kisah terawal mentarikhkan kehadiran puak-puak Italik di tengah-tengah Itali moden. Secara linguistik, mereka terdiri daripada Oska, Umbria dan Latin. Lama-kelamaan, kebudayaan Latin menjadi dominan apabila Rom bangkit sebagai kota yang paling berkuasa sekitar tahun 350 SM. Tamadun-tamadun pra-Rom yang pernah menduduki Itali termasuklah Magna Graecia di Itali Selatan dan tamadun Etruska yang mekar sekitar 900 hingga 150 M di rantau Utara Tengah, Lembah Po, Latium dan Campania.
Pada abad ke-17 hingga ke-11 SM, orang Yunani Mycenae menjalin hubungan dengan Itali      ; pada abad ke-8 dan ke-7 SM, jajahan-jajahan Yunani ditubuhkan di sepanjang pantai Sicily dan kawasan selatan Semenanjung Itali yang dikenali sebagai Magna Graecia. Rom Purba pada awalnya merupakan sebuah komuniti pertanian kecil yang diasaskan sekitar abad ke-8 SM yang membangun sepanjang zaman hingga menjadi empayar gergasi yang meliputi seluruh Laut Mediterranean, di mana kebudayaan Yunani dan Rom bergabung menjadi satu tamadun. Tamadun ini begitu berpengaruh sekali sehingga kesan yang ditinggalkannya masih wujud dan dipakai dalam undang-undang, pentadbiran pusat, falsafah dan seni moden, maka ia telah meninggalkan asas buat seluruh tamadun Barat. Dalam zaman kemerosotan beransur-ansur sejak akhir abad ke-4 Masihi, empayar ini akhirnya berpecah menjadi dua pada tahun 395 M, iaitu: Empayar Rom Barat dan Empayar Rom Timur. Empayar barat yang menerima tekanan orang Goth akhirnya dibubarkan, menyebabkan semenanjung Itali terbahagi kepada negara-negara kecil yang bebas dan negeri-negeri kota yang saling berbalahan selama 1,300 tahun seterusnya, maka tinggal sahaja empayar timur sebagai pewaris tunggal pusaka Rom.
Zaman Pertengahan
thumb|right|Jata empat [[Republik Maritim. Mengikut arah jam, mulai kiri atas: Venice, Genoa, Pisa, Amalfi.]]
Pada abad ke-6, Maharaja Byzantium, Justinian menakluki semula Itali daripada puak Ostrogoth, tetapi cubaan baginda untuk menghidupkan semula Empayar Rom Barat dipatahkan oleh sebuah puak Germanik yang baru iaitu orang Lombard, tetapi kegagalan Justinian ini meninggalkan kesan jangka panjang. Selama 13 abad yang kemudian, ketika negara baru didirikan di tanah-tanah di utara banjaran Alps, persada politik Itali berupa cantuman negeri kota, pemerintahan zalim yang kecil-kecilan, dan penceroboh asing yang saling bermusuhan.
Pada zaman kekosongan tampuk pemerintahan inilah kawasan Itali menyaksikan kebangkitan konsep Signoria dan Comune. Dalam keadaan serba anarki yang menguasai negeri-negeri kota Itali ini, rakyat jelata mengharapkan orang kuat untuk memulihkan ketenteraman serta melucutkan senjata golongan bangsawan yang berbalahan. Itali pada zaman ini juga digambarkan oleh republik-republik saudagar. Negeri-negeri kota ini yang sebenarnya diperintah oleh oligarki ini, mempunyai kelas saudagar yang dominan dan menikmati kebebasan relatif yang memupuk kemajuan akademik dan kesenian. Empat Republik Maritim klasik di Itali ialah Venice, Genoa, Pisa dan Amalfi. Venice dan Genoa merupakan pintu masuk Eropah kepada perdagangan dengan negara Timur, khususnya Venice selaku pengeluar kaca venetia yang terkenal. Firenze (Florence) pula merupakan pusat pengeluaran sutera, sakhlat, perbankan dan permata. Republik Maritim ini banyak terlibat dalam Perang Salib, dengan mengambil kesempatan ke atas peluang politik dan perdagangan yang baru, terbukti sekali oleh kempen penaklukan Zara dan Constantinople yang dibiayai oleh Venice.
Zaman Pembaharuan (abad ke-15–16)
thumb|left|250px|[[Penciptaan Adam oleh Michelangelo.]]
Wabak Maut Hitam sekitar tahun 1348 meninggalkan kesan di Itali dengan meragut nyawa satu pertiga penduduknya. Bagaimanapun, rantau Itali bangkit juga daripada malapetaka Maut Hitam dan menyaksikan kebangkitan semula kota-kota, kegiatan perdagangan dan ekonomi yang banyak mendorong pergerakan Humanisme dan Zaman Pembaharuan yang terkenal sekali kerana pencapaian kebudayaannya. Kisah kesusasteraan Zaman Pembaharuan biasanya bermula dengan Petrarch (yang dikenang kerana jujukan soneta vernakular yang diperhalusi dengan rapi dalam Canzoniere serta memulakan kegilaan mengumpul buku) dan rakan sebayanya,Boccaccio (pengarang Decameron). Antara pemuisi-pemuisi vernakular terkenal pada abad ke-15 termasuk pengarang-pengarang epik Luigi Pulci (Morgante), Matteo Maria Boiardo(Orlando Innamorato), dan Ludovico Ariosto (Orlando Furioso). Pengarang abad ke-15 seperti pemuisi Poliziano dan ahli falsafah Platonis, Marsilio Ficino menjayakan terjemahan yang menyeluruh daripada sumber-sumber berbahasa Latin dan Yunani. Pada awal abad ke-16,Castiglione (Il Cortegiano) mengemukakan wawasannya akan lelaki dan wanita yang diidamkan, manakala Machiavelli memandang kritis "la verita effetuale delle cose"—kebenaran sebenar tentang perkara—dalam Si Putera, yang dikarang dengan gaya humanisme, terutamanya contoh-contoh Virtù kuno dan moden yang selari. Seni lukis Zaman Pembaharuan Itali meninggalkan pengaruh yang dominan dalm lukisan Eropah yang menyusulinya berabad-abad kemudian (rujuk Seni lukis Barat), dengan tokoh-tokoh seni seperti Giotto di Bondone, Masaccio, Piero della Francesca, Domenico Ghirlandaio, Perugino, Michelangelo, Raphael, Botticelli, Leonardo da Vinci, dan Titian. Begitu juga dengan seni bina yang diamalkan oleh Brunelleschi, Leone Alberti, Andrea Palladio, dan Bramante. Hasil kerja mereka termasuk Gereja Besar Florence, Basilika St. Peter di Rom, dan Tempio Malatestiano di Rimini (antara lainnya, tidak lupa juga banyak kediaman persendirian yang tersergam). Akhirnya, Percetakan Aldine yang diasaskan oleh Aldo Manuzio dan bergiat di Venice, membangunkan taip Condong (italik) dan buku cetakan yang kecil, ringan, murah dan boleh dibawa dalam poket pun, di samping juga menjadi yang pertama untuk menerbitkan buku dalam bahasa Yunani Kuno.
Penguasaan asing dan Perang Napoleon (abad ke-17–19)
thumb|right|Bendera [[Kerajaan Napoleon Itali.]]
Sejarah Itali pada zaman Moden Awal disifatkan dengan dominasi kuasa asing. Ekoran Perang Itali (1494 hingga 1559), Itali menikmati zaman kedamaian yang agak lama, mula-mula di bawah naungan Sepanyol Habsburg (1559 – 1713) diikuti oleh Austria Habsburg (1713 – 1796).
Wabak Maut Hitam kembali berulang untuk menghantui Itali sepanjang abad ke-14 hingga ke-17. Wabak tahun 1575–77 meragut lebih kurang 50,000 nyawa di Venice. Pada separuh awal abad ke-17, satu lagi wabak menyebabkan kematian 1,730,000 mangsa, atau sekitar 14% penduduk Itali. Wabak Besar Milan terjadi pada tahun 1629 hingga 1631 di Itali utara, yang mana bandar-bandar Lombardy dan Venice paling teruk terjejas dengan kadar kematian yang tinggi. Pada tahun 1656, wabak itu membunuh lebih kurang separuh daripada 300,000 orang penduduk Naples.
Sewaktu Perang Napoleon, bahagian utara Itali diserang lalu disusun semula sebagai sebuah kerajaan Itali baru yang merupakan negara pelanggan Empayar Perancis mulai tahun 1796 hingga 1814, sementara bahagian selatan semenanjung ditadbir oleh Joachim Murat, adik ipar Napoleon yang ditabalkan sebagai Raja Naples. Kongres Vienna (1814) memulihkan situasi pada akhir abad ke-18, tetapi ini diubah oleh pergerakan penyatuan Itali yang baru bermula.
Penyatuan Itali dan Itali Liberal (1861–1922)
Akhirnya Itali berjaya disatukan, dan tidak lama kemudian ibu negara Itali berpindah dari Florence ke Rom. Sambil memelihara sistem beraja, pemerintahan Itali mengamalkan sistem parlimen yang dikuasai oleh golongan liberal.
Sementara Itali Utara menikmati pengindustrian dan pemodenan pesat, Itali Selatan dan kawasan-kawasan luar bandar di utara masih terpinggir daripada arus pembangunan, sehingga jutaan orang terpaksa berhijrah ke Segi Tiga Perindustrian yang memuncul ataupun ke luar negara. Statut Alberto Sardinia 1848, meluaskan seluruh Kerajaan Itali pada tahun 1861, dan membenarkan kebebasan asas, tetapi undang-undang pilihan raya melarang golongan tidak berharta dan tidak berpendidikan daripada mengundi. Pada tahun 1913, hak mengundi sejagat diberikan kepada kaum lelaki sahaja. Parti Sosialis Itali semakin kuat menyaingi pertubuhan-pertubuhan liberal dan konservatif tradisional. Gelombang penghijrahan keluar dari Itali memuncak pada tahun 1913, apabila 872,598 orang meninggalkan negara itu.
Mulai dua puluh tahun terakhir abad ke-19, Itali bangkit menjadi sebuah kuasa penjajah dengan memaksa Somalia, Eritrea, Libya dan Dodecanese ke bawah pemerintahannya. Ketika Perang Dunia Pertama, Itali pada mula-mulanya berpendirian berkecuali tetapi pada tahun 1915, ia menandatangani Perjanjian London untuk menyertai Pakatan atas janji menerima Trento, Trieste, Gorizia and Gradisca, Istria dan Dalmatia utara dari Empayar Austria-Hungary serta sebahagian wilayah Empayar Uthmaniyyah. Dalam peperangan itu, lebih 650,000 orang askar Itali gugur, dan ekonomi negara pun tumbang. Mengikut Perjanjian-Perjanjian Damai Saint-Germain, Rapallo and Rom, Itali memperoleh sebahagian besar wilayah yang dijanjikan, termasuk pekan Fiume. Walaupun demikian, kemenangan Itali ini disifatkan sebagai “dicacatkan” oleh puak nasionalis, kerana kebanyakan wilayah Dalmatia diberikan kepada Yugoslavia.
Itali Fasis (1922–1945)
thumb|180px|Benito Mussolini.
Pergolakan yang menyusuli kemusnahan Perang Dunia Pertama dan dibangkitkan oleh Revolusi Rusia menyebabkan Itali dalam keadaan porak-peranda dan anarki. Pentadbiran liberal yang bimbang akan revolusi sosialis di negara mulai menyokong Parti Fasis Negara, sebuah parti kecil yang dipimpin oleh Benito Mussolini. Pada Oktober 1922, parti fasis itu cuba merampas kuasa (Marcia su Roma, "Perarakan di Rom") dengan sokongan Raja Vittorio Emanuele III. Pada tahun-tahun berikutnya, Mussolini membentuk pemerintahan diktator dengan melarang semua parti politik lain sambil menindas kebebasan peribadi. Pada tahun 1935, tindakan Mussolini menyerang Habsyah, menyebabkan Itali dipulaukan oleh masyarakat dunia dan terpaksa menarik diri dari Liga Bangsa-Bangsa. Akibatnya, Itali berpakat dengan Jerman Nazi dan Empayar Jepun, serta menyokong kuat Franco dalam Perang Saudara Sepanyol. Pada tahun 1939, Itali menduduki Albania, sebuah negeri naungan de facto selama puluhan tahun, lalu terjebak dalam Perang Dunia Kedua di sisi kuasa Paksi pada tahun 1940. Oleh sebab mendahagakan kemenangan segera seperti Blitzkrieg yang dijayakan oleh Hitler di Poland dan Perancis, kerajaan Mussolini menyerang Greece pada Oktober 1940, tetapi terpaksa akur kepada kebuntuan yang mengaibkan berbulan-bulan kemudian. Pada tahun yang sama, Itali yang awalnya menawan Somalia British dan sebahagian Mesir menerima serangan balas pihak Berikat yang menyebabkan Itali hilang semua taklukannya di Tanduk Afrika dan Afrika Utara.
Kemudian, Itali diserang oleh pihak Berikat pada Julai 1943, menyebabkan rejim Fasis dan Mussolini akhirnya tumbang, dan Itali terpaksa menyerah kalah dua bulan kemudian. Negara ini masih menjadi medan pertempuran hingga akhir perang, kerana pihak Berikat berarak dari selatan ke utara yang menjadi pangkalan angkatan-angkatan yang taat kepada puak fasis Itali dan Nazi Jerman yang juga ditentang oleh gerakan penentangan Itali. Pada 2 Mei 1945, berakhirnya sebuah pertelagahan yang berpanjangan dan menelan hampir separuh juta orang Itali (termasuk orang awam), dan membinasakan seluruh ekonomi Itali; pendapatan per kapita pada tahun 1944 berada di takat terendahnya sejak awal abad ke-20.
Ukuroba
Ukuroba merupakan sebuah kampung yang terletak di daerah Khachmaz, Azerbaijan.
Sejarah Itali
Republik Itali (1946–kini)
Pada tahun 1946, putera Vittorio Emanuele III, Umberto II, dipaksa turun takhta. Itali menjadi sebuah republik hasil pungutan suara yang diadakan pada 2 Jun 1946, tarikh keramat yang kini diraikan sebagai Hari Republik. Ini juga kali pertama kaum wanita Itali diberi hak mengundi. Perlembagaan Republik diluluskan dan berkuatkuasa pada 1 Januari 1948. Mengikut Perjanjian Damai Paris pada tahun 1947, sempadan timur diserahkan kepada Yugoslavia; kemudian, republik bebas Trieste dibahagikan antara kedua-dua negara berkenaan.
Kebimbangan para pengundi Itali akan rampasan kuasa Komunis terbukti penting buat keputusan pilihan raya hak mengundi sejagat sepenuhnya yang pertama pada 18 April 1948, apabila parti Demokrat Kristian pimpinan Alcide De Gasperi memenangi pilihan raya itu dengan 48% undian. Pada 1950-an, Itali menganggotai NATO dan bersekutu dengan Amerika Syarikat. Rancangan Marshall membantu memulihkan ekonomi Itali supaya menikmati “Keajaiban Ekonomi” yang pesat membangun hingga 1960-an. Pada tahun 1957, Itali merupakan anggota pengasas Komuniti Ekonomi Eropah (EEC), yang menjadi Kesatuan Eropah (EU) pada tahun 1993.
Sejak akhir 1960-an hingga akhir 1980-an, negara ini mengharungi krisis ekonomi yang teruk dan “Zaman Timah Hitam” yang disifatkan oleh konflik sosial yang berleluasa dan kegiatan pengganas yang dijalankan oleh gerakan luar parlimen. Zaman Timah Hitam memuncak dengan pembunuhan ketua parti Demokrasi Kristian, Aldo Moro pada tahun 1978, maka berakhirnya “Kata Sepakat Bersejarah” antara parti Demokrasi Kristian dan Parti Komunis Itali. Pada 1980-an, buat kali pertama sejak tahun 1945, Itali dipimpin oleh perdana menteri bukan Demokrasi Kristian, iaitu seorang republikan (Giovanni Spadolini) dan seorang sosialis (Bettino Craxi); namun begitu, parti Demokrasi Kristian kekal sebagai kuasa utama yang menyokong kerajaan. Parti Sosialis Itali (PSI) pimpinan Bettino Craxi makin hari makin memandang serong Komunis dan Kesatuan Soviet, sehingga beliau menyokong tindakan Presiden AS, Ronald Reagan meletakkan misil Pershing di Itali yang ditentang hebat oleh Parti Komunis.
Pada tahun 1992 hingga 1994, Itali berdepan dengan cabaran getir kerana para pengundi yang kecewa dengan kelumpuhan politik masa lalu, hutang kerajaan keliling pinggang dan gejala korupsi yang berleluasa yang bergelar Tangentopoli setelah didedahkan oleh siasatan ‘Tangan Bersih’), maka mereka menuntut pembaharuan politik, ekonomi dan etika. Skandal-skandal ini melibatkan semua parti besar, khususnya parti campuran pemerintah: pada tahun 1992 hingga 1994,Demokrat Kristian mengalami krisis yang parah lalu terpaksa dibubarkan dan berpecah kepada beberapa parti kecil, begitu juga dengan Parti Sosialis Itali dan parti-parti kecil yang menyertai campuran itu. Parti Komunis disusun semula sebagai sebuah parti demokrasi sosial.
Berlusconi meletak jawatan pada 2011 dan digantikan oleh Mario Monti. Selepas pilihan raya pada 2013, Naib Setiausaha Parti Demokratik, Enrico Letta membentuk kerajaan baharu. Pada tahun berikutnya, Letta meletak jawatan selepas dicabar oleh setiausaha baharu partinya, Matteo Renzi, menjadikan Renzi sebagai ketua kerajaan baharu. Kerajaan beliau ingin melaksanakan pembaharuan terhadap perlembagaan Itali seperti pemansuhan Senat, tetapi ditolak pada 4 Disember. Renzi meletak jawatan dan Paolo Gentiloni, Menteri Luar Negeri dilantik sebagai Perdana Menteri.
Krisis pelarian di Eropah pada 2010-an membawa kepada peralihan sokongan rakyat Itali kepada politik berhaluan kanan jauh. Pada pilihan raya 2018, Giuseppe Conte dilantik sebagai Perdana Menteri sebagai ketua pakatan populis Five Star Movement dan Lega Nord, meskipun Lega Nord berhenti menyokong Conte 18 bulan kemudian.
Pada Mac 2020, Itali menerima kesan yang teruk akibat pandemik COVID-19. Conte melaksanakan sebuah perintah kuarantin di seluruh negara untuk mengekang wabak besar yang melanda Itali. Pada bulan itu, Itali mengatasi jumlah kematian pandemik COVID-19 di China, negara asal wabak dan menjadi negara yang mencatatkan jumlah kematian tertinggi akibat pandemik tersebut.
216
216 merupakan tahun lompat yang bermula pada hari Isnin dalam kalendar Gregory.
Michael Bay
Michael Benjamin Bay (lahir 17 Februari 1965) merupakan seorang pengarah filem warganegara Amerika. Beliau dikenali kerana mengarah filem-filem aksi berbajet besar berciri-ciri suntingan cepat, visual bergaya dan penggunaan kesan khas melampau. Dalam filem-filem beliau, termasuk filem cereka sains ngeri Armegeddon (1998), filem perang epik Pearl Harbor (2001) dan filem aksi sains fiksyen bersiri Transformer (2007-kini), telah mendapat lebih US$5 bilion seluruh dunia. Beliau merupakan salah seorang pengasas produksi pengiklanan "The Institute for the Development of Enchanced Perceptual Awarness" (Institusi Pembangunan Kesedaran Persepsi yang Dipertingkatkan). Beliau juga merupakan salah seorang pengerusi dan memilik digital khas "Digital Domain". Beliau merupakan pemilik Platinum Dunes, sebuah rumah produksi yang telah membuat semula filem-filem seram termasuk The Texas Chainsaw Massacre (2003), The Amityville Horror (2005), The Hitcher (2007), Friday the 13th (2009) dan A Nightmare on Elm Street (2010).
Walaupun dianggap berjaya dengan filem-filem berperingkat antarabangsa, Bay telah menerima banyak campuran terhadap ulasan negatif keatas karyanya daripada pengkritik filem. Manakala filem-filemnya seperti The Rock, The Island, Pain & Gain, dan Transformers menerima sedikit ulasan positif daripada pengkritik dan penonton, sambungan sekuel Transformers dikritik oleh pengkritik, begitu juga dengan Pearl Harbor, filem-filem Bad Boys dan Armageddon.
Kehidupan awal
Michael Bay dilahirkan di Los Angeles, California, US. Beliau dibesarkan oleh ibu bapa angkat beliau iaitu Harriet, pemilik sebuah kedai buku dan Jim, seorang akauntan. Beliau dibesarkan secara yahudi. Datuknya berasal dari Russia. Saudaranya, Susan Bay, merupakan janda pada mediang pelakon Star Trek, Leonard Nimoy (beliau merupakan pelakon suara sebagai Sentinel Prime dalam Transformers: Dark of the Moon). Beliau menghadiri Crossroads School, di Santa Monica, California. Bay meminati filem-filem aksi semasa kecil. Ketika beliau masih seorang budak kecil, beliau menyalakan sebuah mercun kedalam kereta api mainan dan diikuti dengan kejadian kebakaran bersama kamera 8 milimeter ibunya. Jabatan kebakaran di panggil dan Bay dikenakan hukuman atas perbuatannya.
Villers-Saint-Barthélemy
ialah sebuah komun di jabatan Oise di utara Perancis, wilayah Picardy.
Labbo, Tompobulu, Bantaeng
Labbo merupakan sebuah kelurahan di kecamatan Tompobulu, Bantaeng, Sulawesi Selatan, Indonesia.
Margaret Brooke
Margaret, Lady Brooke, Rani Sarawak (1849 – 1936) adalah Rani Putih kedua Sarawak pasangan kepada Raja Charles Anthony Johnson Brooke. Beliau mengabdikan memoirnya dengan menerbitkan Hidup Saya di Sarawak (My Life in Sarawak) pada tahun 1913, yang memberikan gambaran sepintas lalu kehidupan dalam Astana di Kuching dan tanah jajahan Borneo.
Pattaneteang, Tompobulu, Bantaeng
Pattaneteang merupakan sebuah kelurahan di kecamatan Tompobulu, Bantaeng, Sulawesi Selatan, Indonesia.
Margaret Brooke
Rani tersebut menjadi legenda semasa hayatnya sebagai seorang wanita yang tabah dan bijak, dan juga dalam keadaan yang luar biasa sebagai keluarga diraja berdarah Serani.
Palbapang, Bantul, Bantul
Palbapang merupakan sebuah desa di kecamatan Bantul, Bantul, DIY, Indonesia.
Margaret Brooke
Brooke sangat mencintai isterinya. Astana telah dibina khas untuk beliau sebagai hadiah perkahwinan mereka dan Fort Margherita juga di Kuching, dinamakan sempena namanya.
Filem The Fallen Idol
Filem The Fallen Idol merupakan sebuah filem Hitam-Putih yang dikeluarkan di United Kingdom pada tahun 1948. Ia diarah oleh Carol Reed dan merupakan filem dalam genre Mendebarkan-Drama.
Margaret Brooke
Latar belakang
Dinamakan Margaret Alice Lili de Windt, beliau merupakan anak perempuan Kapten Joseph Clayton Jennyns de Windt dari Blunston Hall dan Elizabeth Sarah Johnson. Abangnya Harry de Windt, merupakan peneroka terkenal.
Margaret de Windt berkahwin dengan Rajah Charles di Highworth, Wiltshire pada 28 Oktober tahun 1869. Beliau telah ditabalkan sebagai Rani Sarawak semasa perkahwinan mereka. Beliau tiba di Sarawak pada awal tahun 1870-an.
Filem The Fallen Idol
Filem The Fallen Idol mempunyai tempoh tayangan sepanjang 94 minit.
Margaret Brooke
Latar belakang
Pasangan itu mempunyai enam orang anak, tiga daripadanya terselamat peringkat awal:
Trivia
Salah satu cerita dongeng Oscar Wilde, "Raja Muda" (The Young King), didedikasikan kepada "Margareth, Lady Brooke, Rani Sarawak".
Claude Choules
Claude Stanley Choules (3 Mac 1901– 5 Mei 2011) merupakan pejuang veteran Perang Dunia Pertama terakhir yang hidup di dunia, dan merupakan saksi tentera terakhir yang hidup menyaksikan pelubangtenggelaman armada Jerman di Scapa Flow. Dia juga merupakan veteran terakhir yang berkhidmat dalam kedua-dua perang dunia, dan pelaut terakhir dari Perang Dunia Pertama. Ketika saat kematiannya, dia juga merupakan tentera veteran ketiga tertua di dunia yang disahkan dan manusia tertua yang diketahui hidup di Australia. Dia juga dahulunya merupakan manusia hidup yang ke-7 tertua di duina. Claude Choules menjadi orang tertua dilahirkan di United Kingdom selepas kematian Stanley Lucas pada 21 Jun 2010. Claude Choules meninggal dunia di Perth, Barat Australia, pada umur 110 tahun. Dia mengatasi veteran tertua Perang Dunia Pertama Amerika Syarikat, Frank Buckles sebanyak 67 hari.
Bendungan, Jonggol
Bendungan merupakan sebuah desa yang terletak dalam (daerah) kecamatan Jonggol, Kabupaten Bogor, Provinsi Jawa Barat, Indonesia.
Poskod
Poskod yang digunakan di Bendungan adalah 16830. Terdapat buah desa di dalam daerah kecamatan Jonggol.
Try Again (lagu Mai Kuraki)
TRY AGAIN adalah single ke-40 oleh penyanyi Jepun Mai Kuraki, akan dikeluarkan di Jepun pada 6 Februari 2013.
Geowarisan dan geopelancongan di Malaysia
Geowarisan merujuk kepada usaha pemeliharaan warisan alam semulajadi berasaskan geologi dan geopelancongan ialah pelancongan berasaskan alam semulajadi yang berkaitan dengan geologi.
Usaha
Kesedaran mengenai keperluan perlunya geowarisan dan geopelancongan di Malaysia secara amnya ialah pengaruh daripada amalan negara-negara maju yang menekankan konsep pemeliharaan alam semulajadi berasaskan semula jadi.
Usaha Geowarisan ini amat berkait dengan tujuan pewujudan geopark di Malaysia.
Konsep geopark
Di peringkat global, wawasan geopark iaitu pembangunan lestari wilayah berasaskan pemuliharaan dan utilisasi warisan alam, khususnya warisan geologi dan landskap telah mendapat sambutan hangat.
Geopark didefinisikan sebagai satu kawasan dengan keluasan bersesuaian, mempunyai sempadan jelas dan mengandungi beberapa tapak warisan geologi berkepentingan kebangsaan, ser-antau atau antarabangsa yang dibangunkan secara lestari bagi meningkatkan tahap ekonomi dan nilai budaya penduduknya, terutama melalui aktiviti pelancongan.
Geopark ialah satu konsep pembangunan yang memberikan perhatian kepada keseimbangan tiga komponen utama iaitu ke-pentingan pemuliharaan sumber asli (khususnya sumber geowarisan), pembangunan infrastruktur untuk pelancongan dan aktiviti sosioekonomi yang menguntungkan masyarakat setempat. Konsep geo-pelancongan yang diperkenalkan pada tahun 1994 semakin berkembang di mana tumpuan lebih diberi kepada penghayatan sumber warisan geologi dan landskap fizikal.
Komponen Fizikal
Sesuatu kawasan dengan keluasan sesuai dan mempunyai sempadan kawasan yang jelas serta mempunyai sumber warisan geologi berkepentingan antarabangsa dan mempunyai sumber warisan semulajadi,sejarah dan budaya.
Komponen Pembangunan
Komponen pembangunan adalah merupakan perkara-perkara yang berkaitan dengan perkara seperti berikut:
Komponen Pengurusan
Penglibatan langsung dalam industri geopelancongan seperti menjalankan syarikat pelancongan, berkhidmat sebagai renjer, sukarelawan dan pemandu pelancong, atau melalui
Penglibatan dalam industri sokongan pelancongan yang begitu luas cakupannya termasuk:
Kepentingan penubuhan geopark
Gagasan geopark menegaskan betapa pentingnya meningkatkan taraf sosioekonomi warga dengan mengambil kira kelebihan yang ada pada kekayaan khazanah warisan, antaranya melalui industri:
2. Pembiasan Pelancongan
Industri pelancongan membuka luas peluang bagi pertumbuhan pelbagai industri sokongan lain termasuk sektor perkhidmatan penginapan (resort, hotel, homestay, tapak perkhemahan dan sebagainya) pengangkutan, kulinari dan penghasilan produk cenderamata. Gagasan Geopark menganjur inisiatif unik dalam penghasilan produk tempatan yang boleh dijadikan identiti sesuatu wilayah sebagai PRODUK GEOPARK.
Zirc
Zirc merupakan sebuah bandar yang terletak di wilayah Veszprém, barat Hungary.
Geowarisan dan geopelancongan di Malaysia
3. Pemuliharaan
Warga geopark boleh melibatkan diri sebagai RENJER dan SUKARELAWAN GEOPARK yang akan bertanggungjawab memantau aktiviti disesuatu tapak geopelancongan.
4. Penyelidikan dan Pembangunan
Peningkatan aktiviti pelancongan membawa kepada keperluan penyelidikan saintifik bagi menambah nilai saintifik dan menentukan daya tampungan sesuatu tapak pelancongan. Kajian sosio-ekonomi juga penting dalam membuat perancangan pembangunan jangka pendek dan jangka panjang.
5. Pendidikan
Penglibatan warga sebagai pemandu geopark dan pelatih serta pemudah cara dalam aktiviti kesedaran geopark pada pelbagai peringkat.
Idea awal geopark di Malaysia
Idea mengenai perlunya geopark di Malaysia mula-mula sekali diterajui oleh para penyelidik geologi daripada universiti tempatan khasnya Universiti Kebangsaan Malaysia ke atas Kepulauan Langkawi.
Melalui usaha berterusan dengan Lembaga Pembangunan Langkawi dan Kerajaan Negeri Kedah, Langkawi diiktiraf sebagai salah satu geopark antarabangsa oleh UNESCO.